钦定古今图书集成/方舆汇编/职方典/第1106卷 > 《汎海值石尤因历云洞诸胜》陈翼飞
## 钦定古今图书集成/方舆汇编/职方典/第1106卷 > 《汎海值石尤因历云洞诸胜》陈翼飞

“漠漠海云愁，黯黯江村暮。”空舲拍怒涛，沈吟高四顾。
桃花水正深，尚识桃源路。山灵巧见招，风伯枉相妒。
系缆枫柳间，岸帻安余步。扪葛陟林峦，窈窕铁桥度。
磴道断复连，石势纷扶互。谽谺迫太空，恍惚归藏布
高阁。《九真，至德怀冲素》。凤台何岿然，凤吹不可遇。
笙鹤去已遐，犹馀控鹤处。古石泉，玉乳遥奔注。
接饮清心脾，箕踞长松树。须臾返照空，咫尺生烟雾。